ועדת הכספים, כנסת 20, פרוטוקול מספר 797, 2017-08-06 11:00

משה גפני: אני פותח את ישיבת ועדת הכספים.

משה גפני: על סדר-היום: תקנות התעבורה (הוראת שעה), התשע"ז-2017, הנחה באגרה, התקנת אביזרי בטיחות.

משה גפני: מי מסביר?

<דפנה עין דור: אני מנהלת אגף כלכלה במשרד התחבורה.

<דפנה עין דור: משרד התחבורה מעוניין לעודד התקנת מערכות בטיחות בכלי רכב.

משה גפני: גם פה משרד האוצר אשם.

משה גפני: מי אחראי על תחבורה במשרד האוצר?

משה גפני: אתה?

משה גפני: אתם עושים דבר טוב אז זה צריך להיות לשלוש שנים?

משה גפני: זה המצב?

משה גפני: אתם לא יכולים לנצח את משרד האוצר?

משה גפני: למה שלוש שנים?

<דפנה עין דור: כי צריך להחזיר.

<דפנה עין דור: החל מאוגוסט 2013 אנחנו מקדמים, בשיתוף רשות המיסים, הפחתת מס קנייה לרכבים חדשים.

<דפנה עין דור: עכשיו המטרה היא לעודד גם התקנה ברכבים משומשים משנת 2000 ומעלה בבעלות פרטית.

משה גפני: למה הפריסה של ההחזר לשלוש שנים?

משה גפני: אתם רוצים לעודד אותי.

משה גפני: אני הולך לקנות אביזרי בטיחות.

משה גפני: אני מבין שזאת חברת מובילאיי.

<דפנה עין דור: יש שלוש חברות.

מיקי רוזנטל: זאת דרמה.

מיקי רוזנטל: אם אנחנו מעודדים רק את מובילאיי.

מיקי רוזנטל: אנחנו עקרונית בעד אבל חס וחלילה שלא ניצור פה מונופול.

משה גפני: למה 3 שנים?

משה גפני: אני הולך לקנות את זה, אתם מעודדים אותי.

משה גפני: יש לי רכב ישן ושמעתי שאתם מעודדים את העניין הזה והלכתי לקנות.

משה גפני: אחרי שקניתי פתאום התברר לי שאני צריך שלוש שנים.

משה גפני: שלא תגידו את המילה הנוראה הזאת למה שלוש שנים.

משה גפני: אתה יודע מה זה?

מיקי רוזנטל: לא נעים לי להגיד לך את זה כל פעם.

מיקי רוזנטל: אנחנו לא אומרים פה את השם המפורש.

משה גפני: למה שלוש שנים?

<דפנה עין דור: אני לא יודעת, יכול להיות שאני אגיד את המילה הזאת.

<דפנה עין דור: אני רוצה להסביר למה אנחנו מגיעים לשלוש שנים.

מיקי רוזנטל: הנומרטור מנהל את העולם.

<דפנה עין דור: זה לא קשור.

<דפנה עין דור: מבחינתנו ההחזר נפרס על פני שלוש שנים כי ההחזר בא מתוך אגרת הרישוי השנתית.

<דפנה עין דור: כיוון שאגרת הרישוי השנתית הנמוכה ביותר לרכב משומש היא 711 שקלים, מקסימום ההחזר שניתן לתת זה 700 שקלים לשנה.

<דפנה עין דור: אנחנו לא יודעים לנהל אצלנו חובה וזכות אחורה וקדימה לגבי רכבים משומשים.

<דפנה עין דור: לכן אפשר להחזיר מקסימום 700 שקלים לשנה.

<דפנה עין דור: אם היינו נותנים החזר גבוה יותר, בסוף רכבים ישנים היו מקבלים בעצם החזר חלקי.

משה גפני: יש שאלות?

מיקי רוזנטל: איזה עוד חברות יש בשוק?

מיקי רוזנטל: מאוד מטריד אותי העניין הזה.

<דפנה עין דור: יש את חברת אייוקס וחברת אדי מערכות שמייבאת מערכת קוריאנית.

<דפנה עין דור: שלושתן עונות על הקריטריונים שקבענו.

מיקי רוזנטל: טוב.

מיקי רוזנטל: אני סומך עליך, לא בדקתי את זה.

מיקי רוזנטל: זה מאוד מטריד שחס וחלילה לא יהיה מישהו - - -

משה גפני: נתחיל בהקראה.

<חוה ראובני: אני מלשכה משפטית משרד התחבורה.

<חוה ראובני: מקריאה מהחוק: "בתוקף סמכותי לפי סעיפים 3 ו-70 לפקודת התעבורה (להלן – הפקודה), באישור שר האוצר לפי סעיף 39ב לחוק יסודות התקציב, התשמ"ה-1985, ובאישור ועדת הכספים של הכנסת לפי סעיף 1(ב) לחוק יסוד: משק המדינה, אני מתקין תקנות אלה: הוראת שעה 1.

<חוה ראובני: בתקנות התעבורה, התשכ"א-1961, בתוספת הראשונה בחלק ג', בפרט 2, אחרי פרט משנה (ב2) יבוא: (ב3) 1.

<חוה ראובני: על אף האמור בטבלה שבפרט משנה א', סכומי האגרה לעניין פרטי משנה א ו-א(1) יופחתו בסכומים ובמועדים האמורים בפסקה 2 בעד רכב שהתקיימו בו כל אלה: א.

<חוה ראובני: הרכב הוא מסוג M1 או N1 משנת ייצור 200 ומאוחר יותר ונרשם לראשונה עד יום ה' באייר, התשע"ז, 1 במאי 2017.

<חוה ראובני: ב.

<חוה ראובני: הרכב רשום על שם יחיד ובלבד שרישום רכב על שמו לא נעשה על-פי תקנה 284ב, או שיחיד מחזיק בו מכוח הסכם החכר מימון כמשמעותו בתקנה 272א(א2).

<חוה ראובני: ג.

<חוה ראובני: מתקין מורשה מסר באופן מקוון אישור לרשות הרישוי, לאחר שהתקשר עם משרד התחבורה והבטיחות בדרכים בחוזה לעניין זה, לפיו התקין מערכות בטיחות ברכב שהן חדשות ולא היו מותקנות בעבר ברכב אחר.

<חוה ראובני: ד.

<חוה ראובני: אישור כאמור בפסקת משנה (ג) נמסר לרשות הרישוי לא יאוחר מחודשיים לפני יום חידוש רישיון הרכב; נמסר האישור במועד מאוחר יותר, תידחה ההפחתה למועד הבא שבו יחודש רישיון אותו רכב.

<חוה ראובני: "

<שיר שפר: למה חודשיים?

<חוה ראובני: אנחנו מדפיסים ומנפיקים את הרישיון לחידוש, כולל סכום האגרה לתשלום, צת פחות מחודשיים לפני מועד החידוש.

<חוה ראובני: אז אנחנו צריכים לקלוט את הנתון שבוצעה התקנה ושצריך להפחית את האגרה לפני שאנחנו שולחים.

מיקי רוזנטל: למה חודשיים?

מיקי רוזנטל: היום עם כל הטכנולוגיה, למה חודשיים?

מיקי רוזנטל: למה לוקח לכם חודשיים?

<חוה ראובני: להיפך.

<חוה ראובני: אנחנו שולחים.

<חוה ראובני: חידוש רישיון הרכב חל במאי ואנחנו כבר במרץ שולחים את הטופס הביתה.

<חוה ראובני: אנחנו צריכים לדעת לפני המועד הזה במרץ.

מיקי לוי: אם אפשר להגיד לפרוטוקול את שלושת החברות כדי שנהיה בטוחים שיש תחרות.

<דפנה עין דור: חברת מובילאיי חברת אייואקס וחברת אדי מערכות.

<דפנה עין דור: זה כרגע ויתכן שיכנסו עוד חברות.

מיקי רוזנטל: ברור ממה אני חושש.

<חוה ראובני: "ה.

<חוה ראובני: במועד ביצוע כל אחד משלבי הפחתת האגרה כמפורט בפסקה (2) לא התקיימה ברכב אחת מן העילות לפטור מאגרה לפי תקנה 290א(א).

<חוה ראובני: "

מיקי רוזנטל: מה זאת התקנה הזאת?

<חוה ראובני: זה רישיון מופקד.

<חוה ראובני: אדם מפסיק את השימוש ברכב.

מיקי רוזנטל: רכב ישן, גריטה?

<חוה ראובני: זה לא ביטול, זאת הפקדה.

<חוה ראובני: זה זמני.

<חוה ראובני: סליחה, זה גם זמני וגם קבוע.

<חוה ראובני: אנשים כבר זכאים להחזר ממילא.

<חוה ראובני: רישיון רכב לא בתקף והם מקבלים החזר.

<חוה ראובני: אין כל מבצעים.

<חוה ראובני: "ו.

<חוה ראובני: במועד ביצוע התקנת מערכות בטיחות הרכב טרם בוצעו התקנות מערכות בטיחות ברכב במספר שרשות הרישוי הודיעה עליו לפי פסקה5).

<חוה ראובני: "

משה גפני: מה זה פסקה 5?

<חוה ראובני: נגיע אליה.

<חוה ראובני: "2.

<חוה ראובני: האגרה תופחת בסכום כולל של 1,500 שקלים חדשים, לפי השלבים המפורטים להלן ובסכומים האמורים בהם, ובלבד שסכום האגרה לתשלום אחרי ההפחתה, בכל אחד מהשלבים, לא יפחת מעשרה שקלים חדשים, בתוספת הסכום הנוסף לפי סעיף 84 לפקודה.

<חוה ראובני: א.

<חוה ראובני: במועד חידוש רישיון הרכב הראשון אחרי שבעל הרכב הוכיח כי הרכב עומד בתנאים האמורים בפסקה (1) - 700 שקלים חדשים ב.

<חוה ראובני: במועד חידוש רישיון הרכב הראשון אחרי שהופחת סכום האגרה כאמור בפסקת משנה (א) - 700 שקלים חדשים.

<חוה ראובני: ג.

<חוה ראובני: במועד חידוש רישיון הרכב השני אחרי שהופחת סכום האגרה כאמור בפסקת משנה (א) - 100 שקלים חדשים.

<חוה ראובני: 3.

<חוה ראובני: פרט משנה זה יחול על כלי הרכב שבהם הותקנו מערכות בטיחות - ברכב ושמתקיים בהם האמור בפסקה (1) לפי המכסה שלהלן ובתקופה המפורטת לצדן: (א) עד 80,000 כלי רכב מיום תחילתן של תקנות התעבורה (תיקון מס' 11) התשע"ז-2017.

<חוה ראובני: )ב) עד 40,000 כלי רכב בשנת 2018;"

<שיר שפר: למה מגבילים בשנת 2017 לעד 80,000 כלי רכב ומה קורה עם מתקינים יותר?

מיקי לוי: מה קורה עם בקשה 80,0001?

מיקי לוי: היא נדחית?

<דפנה עין דור: יש לנו מגבלת תקציב.

<דפנה עין דור: התקציב מחולק 60 מיליון בכל אחת מהשנים, 2017, 2018 ו-2019.

<דפנה עין דור: מכיוון שאנחנו נמצאים כבר באזור ספטמבר וחלק מהאנשים מועד חידוש הרישיון שלהם וקבלת ההטבה יהיה רק ב-2018, התחשיב שלנו אומר שניתן יהיה עד 80,000 מערכות שיותקנו ב-2017 יוכלו לקבל את ההחזר תחת מגבלת התקציב, כאשר ההחזר בפועל יהיה רק ב-2018.

משה גפני: אתם רוצים לעודד אביזרי בטיחות?

<דפנה עין דור: כן.

משה גפני: אז אם עוברים את המכסה הזאת ואני עכשיו בא לקנות רכב ואני רוצה לשים אביזרי בטיחות, תגידו שאין לכם כסף?

משה גפני: איך זה עומד?

מיקי רוזנטל: גם משפטית זה לא עומד.

מיקי רוזנטל: אני הקליינט 80,001 ונתתם לכל אלה שהיו לפני.

מיקי רוזנטל: אני אפנה לבית משפט ואגיד שמפלים אותי.

<דפנה עין דור: לכולם היה שוויון הזדמנויות להיות הראשון עד ה-80,000.

משה גפני: מה ההיגיון?

<דפנה עין דור: יש מגבלת תקציב.

<דפנה עין דור: זה התקצוב של הפרויקט הזה.

<דפנה עין דור: עוד ניסינו להקדים חלק מהמערכות בגלל התאריך שכרגע זה כבר עולה.

<דפנה עין דור: מבחינתנו זה כמו מחיר למשתכן.

<דפנה עין דור: אני משתתף ויש לי הזדמנות.

<דפנה עין דור: זה נבדק במשרד המשפטים לעומק.

<דפנה עין דור: גם לפני כמה שנים, כשהיה הנושא של הגריטה, מי שהספיק עשה.

<דפנה עין דור: כולם זכאים להיות ראשונים.

מיקי רוזנטל: חבל מאוד שלא המשכתם את זה.

מיקי לוי: אני רוצה להציע משהו.

מיקי לוי: להגיד שה-80,001 ייכנס לתור לשנה הבאה כדי לקבל את הזיכוי.

<דפנה עין דור: אני לא יודעת איפה יהיה התור הזה.

מיקי רוזנטל: אתם מנהלים את הרישום, לא אנחנו.

<דפנה עין דור: זה מול המתקינים.

<דפנה עין דור: אנחנו יכולים להגיד כמה המכסה.

<דפנה עין דור: סעיף 5 מדבר על המכסה וכמה יתרה.

<דפנה עין דור: אנחנו נפרסם באתר האינטרנט שלנו כמה מערכות עוד נותרו מתוך ה-80,000.

משה גפני: בטיחות זה דבר נכון ופתאום פה יש מגבלה של תקציב.

מיקי רוזנטל: מה הפוטנציאל?

מיקי רוזנטל: על כמה מכוניות מדובר.

<דפנה עין דור: סך-הכול יש 2 מיליון רכבים רלוונטיים.

<דפנה עין דור: אבל, חלקם היתה להם אפשרות להתקין כרכבים חדשים מ-2013 והם לא בחרו את זה משיקולים שלהם.

<דפנה עין דור: ככל שרכב ישן יותר פחות רלוונטי מבחינתו כי גם ההשתתפות אולי תהיה גבוהה.

<דפנה עין דור: אנחנו לא יודעים כרגע.

<דפנה עין דור: במידה ויהיו יותר - - -

משה גפני: אנחנו לא שבעי רצון אבל נתמוך בזה.

מיקי רוזנטל: סך-הכול המטרה ראויה.

<דפנה עין דור: זה המקסימום שאפשר תחת המגבלה הזאת.

משה גפני: בוויכוח עם האוצר לשם הגעתם.

משה גפני: למה אתם לא נותנים יותר?

מיקי לוי: זה רק מתקינים חדשים?

מיקי לוי: מי שהתקין לפני 4 שנים?

<דפנה עין דור: לא, זה רק חדש.

משה גפני: למה אתם לא נותנים יותר, זאת בטיחות?

<אלי מורגנשטרן: הסיכום היה כבר לפני שנה על 60 מיליון שקלים לשנה.

<אלי מורגנשטרן: אמרנו שנתחיל עם זה ונראה מה עושים עם זה, לפני שאנחנו מקצים כספים שאנחנו לא יודעים מה יקרה אותם.

מיקי לוי: אפשר לבקש הרשאה להתחייב על 30 מיליון הקדמה.

מיקי לוי: רק כדי לדעת בפעם הראשונה.

מיקי לוי: דבר איתי במספרים.

מיקי לוי: 30 מיליון הקדמה הרשאה להתחייב זה כסף קטן.

מיקי לוי: ממילא התקציב הזה קיים בשנת התקציב כי זה דו שנתי.

<אלי מורגנשטרן: במקרה הזה, הרשאה להתחייב היא לא כל-כך רלוונטית בגלל שזה הקטנת הכנסות ולא תקציב ישיר.

<אלי מורגנשטרן: הרשאה להתחייב לא מאפשרת הקטנת הכנסות.

מיקי רוזנטל: אלוהי הנומרטור.

משה גפני: רשמנו לפנינו את מה שאמרת.

משה גפני: לאחר שייבדק העניין ויתברר שזה עובד טוב, אתם תוסיפו כסף.

<אלי מורגנשטרן: לא אמרתי שנוסיף.

מיקי רוזנטל: אנחנו אמרנו שתוסיפו.

משה גפני: תבדקו את העניין הזה ומה שאמרתם עכשיו, שזה 60 מיליון, זה לא סוף פסוק.

<דפנה עין דור: משרד התחבורה יפעל מול משרד האוצר לנסות להגדיל את התקציב.

משה גפני: תיתנו עדכון לוועדה בתוך שנה כמה השתמשו בזה באמת.

מיקי רוזנטל: אם השתמשו רק 40,000 אז לא קרה דבר.

מיקי רוזנטל: אבל אם ביקשו 90,000, חייבים לאשר את זה.

<דפנה עין דור: הצעד המשלים של הדבר הזה, מעבר להטבה של עד 1,500 שקלים, המערכות היום עולות כ-3,500 עד 4,000 שקלים.

<דפנה עין דור: המערכות שכאן יזכו להנחה זה רק אצל יצרנים שיסכימו להוריד את המחיר ל-2,100 שקלים.

<דפנה עין דור: גם מי שלא נכנס אלינו לזכאות להפחתה, עדיין מחיר המערכות ירד לכולם.

<דפנה עין דור: לכן זה חלק משמעותי מההטבה כאן.

<דפנה עין דור: צריך לזכור את זה.

<דפנה עין דור: בכמויות האלה אפשר כבר להוריד מחירים.

מיקי רוזנטל: אני שוקל את התמונה הכוללת.

מיקי רוזנטל: אמנם המחיר ירד ותבורכו על זה, אבל אני שוקל גם את ההחזר שאני אקבל, זה ברור.

מיקי רוזנטל: זה חלק מהשיקול.

<חוה ראובני: תעשה את זה כמה שיותר מהר כדי שתתפוס את אחד מהמקומות הראשונים.

מיקי רוזנטל: בסדר.

מיקי רוזנטל: את יודעת, הציבור עסוק בכל מיני עניינים.

מיקי רוזנטל: המידע מגיע באיחור.

<חוה ראובני: בואו נראה אם אנשים מנצלים את זה בפועל.

<טמיר כהן: הייתם בקשר עם חברות הביטוח?

<טמיר כהן: הן החברות העיקריות פה.

<דפנה עין דור: כבר היום יש חברות ביטוח שמעניקות הנחה, שמגיעות לסדר גודל של 400 שקלים לשנה לרכבים שבהם מותקנות המערכות.

<דפנה עין דור: מי שיתקין יש לו פה בצורה פרמננטית החזרים בלעדינו.

<חוה ראובני: "4.

<חוה ראובני: בתום כל אחת מהתקופות האמורות בפסקה (3) תבדוק רשות הרישוי אם נוצלה כל המכסה לאותה תקופה, ואם מצאה הרשות כי נותרה יתרה, תעבור יתרת המכסה לשנה הבאה; האמור יחול גם על השנים הבאות אחרי שנת 2018 , עד שתנוצל בשלמותה המכסה שנותרה; 5.

<חוה ראובני: רשות הרישוי תפרסם באתר האינטרנט של המשרד את מכסת כלי הרכב לכל תקופה כמפורט בפסקאות (3) ו–(4) וכן תפרסם דרך קבע את יתרת המכסה שטרם נוצלה לאותה תקופה.

<חוה ראובני: 6 לעניין פרט משנה זה - "מערכות בטיחות ברכב" - מערכת התרעה מפני התנגשות לפנים וכן מערכת התרעה על סטייה מנתיב, מן הסוג המפורט בפרטים 29 ו–30 בחלק ג' בתוספת השנייה.

<חוה ראובני: "מתקין מורשה" - מי שהתקיים בו האמור בתקנה 364ו(ב2) והרשות נתנה לו רישיון ייצור לעניין פרט משנה זה לפי סעיף 4 לצו הפיקוח על מצרכים ושירותים (ייצור מוצרי תעבורה והסחר בהם), התשמ"ג-1982.

<חוה ראובני: "

מיקי רוזנטל: כמה מתקינים מורשים יש?

מיקי רוזנטל: יכול להיות שהדבר הזה יצור פקק ואז אנשים לא יוכלו לממש בגלל שאין מספיק מתקינים.

מיקי רוזנטל: אני לא אומר את זה כידיעה אלא אני שואל.

<חוה ראובני: מתקין מורשה לעניין התקנות האלה, זה מי שיכול לדווח, שזה שלושת הגורמים שאותם הזכירה דפנה.

מיקי רוזנטל: יש להם סוכנים מן הסתם.

מיקי רוזנטל: הרי אנחנו אומרים שרק מתקין מורשה.

מיקי רוזנטל: כמה מתקינים יש בארץ?

מיקי רוזנטל: האם פריסתם ראויה?

מיקי רוזנטל: אולי כולם נמצאים במרכז הארץ ואם אני גר בקרית שמונה, אני לא אתקין כי אני לא אסע להרצליה.

<דפנה עין דור: למיטב ידיעתנו, עשרות רבות אם לא מאות.

<דפנה עין דור: כל מי שמתקין את הנושא של אזעקות הם בקשרים עם רשת הפצה ארצית.

מיקי רוזנטל: הדבר הזה לא יעשה צוואר בקבוק?

<דפנה עין דור: לא שידוע לנו.

<דפנה עין דור: אנחנו לא מכירים חשש כזה.

משה גפני: אנחנו רושמים לפנינו.

משה גפני: אנחנו כנראה הולכים לאשר את תקנות התעבורה.

משה גפני: למה זה הוראת שעה?

<דפנה עין דור: בגלל שזה לשלוש שנים.

משה גפני: אנחנו מבקשים בתוך שנה דיווח לוועדה, מה קרה עם המכסה של ה-60 מיליון שקלים.

משה גפני: אם יתברר שזה מספיק, אז בסדר.

משה גפני: אם יתברר שזה לא מספיק, אנחנו נבקש ממשרד האוצר, גם לאור התשובה שאמרת שאתם תבחנו את זה.

משה גפני: כמובן שאם זה לא יספיק אנחנו נבקש ותצטרכו להוסיף לעניין הזה.

מיקי רוזנטל: אני אבקש לבדוק שיש פריסה הארצית.

מיקי רוזנטל: אתם יכולים לבדוק את זה באופן ממוחשב.

מיקי רוזנטל: האם רק אנשים ממרכז הארץ יעשו כי רק שם יש מתקינים?

מיקי רוזנטל: אני חושב שזה חשוב לכולנו.

מיקי רוזנטל: בדיווח הזה תנסו לעשות פילוח מאיפה האנשים שביקשו.

משה גפני: תודה רבה.

משה גפני: תקנות התעבורה, הוראת שעה, התשע"ז-2017, הנחה באגרה, התקנת אביזרי בטיחות.

משה גפני: מי בעד אישור התקנות?

משה גפני: מי נגד?

משה גפני: מי נמנע?

משה גפני: בעד – רוב

משה גפני: נמנעים – אין תקנות התעבורה, הוראת שעה, התשע"ז-2017, הנחה באגרה, התקנת אביזרי בטיחות, נתקבלו.

משה גפני: התקנות אושרו.

משה גפני: תודה רבה, הישיבה נעולה.